cyanic-selkie/wikianc huggingface dataset:
உருசினா பாஜ்சி
பென்சில்வேனியா பல்கலைக்கழகத்தில் கணினி அறிவியல் மற்றும் பொறியியல் கழகத்தின் பேராசிரியராக இருந்தவர். பென்சில்வேனியாவின் பொதுத் தானியங்கியல் மற்றும் செயல்பாட்டு புலன்சார் புலனுணர்வு (GRASP) ஆய்வகத்தின் நிறுவனர்-இயக்குநராக இருந்தார். மருத்துவக்கல்லூரியின் நரம்பியல் அறிவியல் நிறுவனத்தின் உறுப்பினராகவும், தேசிய அறிவியல் அறக்கட்டளையின் கணினி மற்றும் தகவல் அறிவியல் மற்றும் பொறியியல் இயக்குநரகத்தின் தலைவராகவும் இருந்தார். இவருக்கு இங்கு  500 மில்லியன் டாலருக்கும் மேல் வரவு-செலவு திட்டமியற்றும் அதிகாரம் இருந்தது. பென்சில்வேனியாவில், குறைந்தபட்சம் 26 ஆய்வு மாணவர்களுக்கு இவரது மேற்பார்வையின் கீழ் முனைவர்  பட்டங்களைப்  பெற்றுத்தந்தார்.
மேற்கோள்கள்
பகுப்பு:வாழும் நபர்கள் பகுப்பு:1933 பிறப்புகள் பகுப்பு:தானியங்கியல் பகுப்பு:அமெரிக்க அறிவியலாளர்கள் பகுப்பு:கணினி அறிவியல் பகுப்பு:கணினி அறிவியலாளர்கள்
கருநிற வளையங்கள்
கருவளையங்கள் (dark circles, அல்லது periorbital dark circles) என்பது கண்களைச் சுற்றி காணப்படும் கருநிறக் கறைகள் ஆகும். இதற்கு பலதரப்பட்ட காரணங்கள் உள்ளன. இந்த சாம்பல் நிறம் போன்ற கருநிற வளையங்கள் அதிகப்படியான வயதுத் தோற்றம் கொண்டதுபோல் தோன்றச் செய்யும். அது தவிர கருநிற வளையங்கள் கண்களுக்கு கீழ் அமைந்திருப்பது ஏதேனும் நோயால் பாதிக்கப்பட்டிருக்கும் எண்ணம், மனசோர்வு போன்ற எண்ணங்களை பிறருக்கு ஏற்படுத்தவல்லது.
முந்திரி கொத்து
முந்திரி கொத்து ஒருவகை சிற்றுண்டி உணவாகும். தமிழகத்தின் தென்மாவட்டங்களில் குறிப்பாக கன்னியாகுமரி மாவட்டத்தில் சிறப்புப் பெற்ற சிற்றுண்டி வகையாகும். பச்சை பயிர், பாகு வெல்லம், எள்ளு, தேங்காய் துருவல், ஏலக்காய், மைதா, அரிசி மாவு, மஞ்சள் தூள், எண்ணெய் ஆகிய பொருள்களைக் கொண்டு தயாரிக்கப்படுகிறது.
கருநிற வளையங்கள்
மரபியல் காரணங்கள்
பெரும்பாலானோருக்கு இந்த கருநிற வளையங்கள் இருப்பது, நமது உடலின் சருமத் தோற்றத்தின் வழியே இரத்தக் குழாய்களைக் காண்பது ஆகும். கண் இமைகளைச் சுற்றியுள்ள சருமம் மிகவும் மெல்லியதாகும் (உடலின் பிற பகுதிகளில் உள்ள சருமம் இதைவிட 0.5 மி.மீ தடிமன் அதிகமிருக்கும்). கண்களுக்குக் கீழ் உள்ள கருநிற வளையங்கள் வழக்கமாக மரபியல் குணாதிசயங்களில் ஒன்றாக வந்தமையும். கண்களுக்கு அருகேயுள்ள சருமத்தில், இரத்தக் குழாய்களின் வழியே இரத்தம் செல்லும்போது அது நீல நிறத்தினை வெளிப்படுத்தும். மரபியல் குணாதிசயங்களைப் பொறுத்து சருமத்தின் தடிமன் வேறுபடும், இதனால் இரத்தக் குழாய்கள் வெளிப்புறம் தெரியும் நிலையும் வேறுபடும். மிகவும் மெல்லியதாக சருமம் இருக்குமெனில் அதன் வழியாக காணப்படும் இரத்தக் குழாய்கள் அதிகப்படியான கருநிற வளையங்களாகத் தோன்ற அதிக வாய்ப்புகள் உள்ளன. உடலில் ஆழமாக அமைந்துள்ள எலும்பு அமைப்பு மற்றும் நிழலாடல் போன்றவற்றாலும் இந்த கருநிற வளையங்கள் அதிக வெளிச்சத்துடன் தெரிய வாய்ப்புள்ளது.
முந்திரி கொத்து
இதே மாதிரியான இனிப்பு வகையை சிறிய மாற்றங்களுடன் யாழ்ப்பாணத்திலும் செய்வார்கள். இதற்கு பெயர் பயற்றம் பணியாரம். மண்டை வெல்லத்திற்குப் பதிலாக வெல்லம்/சீனி சேர்ப்பார்கள். வாசனைக்கு ஏலத்துடன் லேசாக வறுத்த சீரகம்+ மிளகு பொடி செய்து சேர்க்கப்படும்.
செய்முறை
தோல் நீக்கப்பட்ட சிறுபயறு (பாசிப்பருப்பு) நன்கு காயவைக்கப்பட்டு, உதிரி மாவாக அரைக்கப்படும். ஈரப்பதம் நீங்க இலேசாக வறுத்து எடுக்கப்படும். தேங்காய், துருவலாக்கப்பட்டு, ஈரப்பதம் நீங்க வாணலியில் பொன்னிறமாக வறுத்து எடுக்கப்படும். மேலும், தேங்காய், பூ பிழிந்து பால் தனியாக எடுக்கப்படும். கருப்புக்கட்டி காய்ச்சி பாகுவாக வைத்துக் கொள்ளப்படும். வறுத்த சிறுபயறு மாவு, வறுத்து எடுக்கப்பட்ட தேங்காய்ப் பூவுடன் கலக்கப்படும். சிறிது வறுத்து எடுக்கப்பட்ட கறுப்பு எள், ஏலக்காய்ப் பொடி, சுக்குப் பொடி, கருப்புக்கட்டி பாகு மற்றும் தேங்காய்ப் பால் (தேங்காய், துருவலாக சேர்க்கப்படுவதால், தேங்காய்ப் பால் கலப்பதைத் தவிர்க்கலாம்) ஆகியவை இக்கலவையுடன் சேர்க்கப்பட்டு, மாவு கட்டியாகி, உருண்டை பிடிக்கும் பக்குவம் வரும் வரை கலக்கப்படும். பிறகு உருண்டை பிடித்து, சில நாட்கள் பாதுகாப்பாக, அறையில் உலர (காய) வைக்கப்படும். உலர்ந்த பின், சிறிது சமையல் மஞ்சள் தூள் கலந்த மைதா மாவு கரைசலில் முக்கி கொதிக்கும் எண்ணெயில் போட்டு எடுக்கப்படும்.
கருநிற வளையங்கள்
ஒவ்வாமை, ஆஸ்துமா மற்றும் படை
கருநிற வளையங்கள் அமைந்துள்ள பகுதியினைச் சுற்றி அரிப்பு ஏற்படுதல், தேய்த்தல் போன்றவை சருமத்தின் நிறத்தினை இன்னும் அதிகமாக தோன்றச் செய்யும். சளிக்காய்ச்சலால் பாதிக்கப்பட்டவர்கள் கண்களுக்கு கீழே அழுக்குகள் இருப்பதை உணரலாம். இதற்கு முக்கியக் காரணம் ஒவ்வாமை ஆகும். சில உணவுப் பொருட்களின் ஒவ்வாமைகூட கண்களுக்குக் கீழ் உள்ள பகுதியினை அதிக வெளிச்சமாக காட்டி முகப்பொலிவினை மாற்றக் கூடியது.
முந்திரி கொத்து
வெளியிணைப்புகள்
முந்தரிக்கொத்து தயாரிக்கும் முறை
கருநிற வளையங்கள்
மருந்துகள்
இரத்தக் குழாய்களை விரியச் செய்யும் எந்தவொரு மருந்துகளும் கருநிற வளையங்களைக் கண்களுக்குக் கீழ் தோற்றுவிக்கும். ஏனெனில் கண்களுக்குக் கீழ் உள்ள சருமம் மிகவும் மென்மையானது, இரத்தக் குழாய்களில் ஏற்படும் சிறிய மாற்றங்கள் கூட வெளிப்புற சருமத்தில் வித்தியாசத்தினை தோற்றுவிக்கும்.
முந்திரி கொத்து
வெளியிணைப்புகள்
முந்தரிக்கொத்து செய்முறை
பகுப்பு:தமிழர் உணவுகள் பகுப்பு:சிற்றுண்டிகள்
கருநிற வளையங்கள்
இரத்த சோகை
உணவுக் குறைபாடுகளால் முகத்தில் உள்ள சருமம், முக்கியமாக கண்களுக்குக் கீழ் உள்ள சருமத்தில் நிறமாற்றம் ஏற்படும். இரத்தத்தில் உள்ள இரும்புச் சத்து குறைபடும் நேரங்களிலும் இந்த கருநிற வளையங்கள் தோன்றும். இரும்புச் சத்து குறைபாடு இருக்கும்போது திசு செல்களுக்கு போதுமான ஆக்ஸிஜன் மூலக்கூறுகள் சென்றடையாமல் செய்துவிடும்.
மாதவிடாய் மற்றும் கற்ப காலங்களில் சருமம் வெளிரிய மங்கலான நிறத்துடன் காணப்படுவதற்கு இரும்புச் சத்து குறைபாடு காரணமாகும். இதனால் கண்களுக்குக் கீழ் உள்ள நரம்புகள் கூட வெளியில் சருமம் வழியே தெரியும்.
ஆசைத் தம்பி
ஆசைத் தம்பி (Aasai Thambi) என்பது 1998 ஆம் ஆண்டு வெளியான இந்திய தமிழ் நாடகத் திரைப்படம் ஆகும். செந்தில்நாதன் எழுதி இயக்கிய இப்படத்தில் அருண் பாண்டியன், அப்பாஸ், அஞ்சு அரவிந்த் ஆகியோர் முக்கிய கதாபாத்திரங்களில் நடித்தனர். மணிவண்ணன், அஜய் ரத்னம் ஆகியோர் துணை வேடங்களில் நடித்தனர். இப்படத்திற்கான இசையை ஆதித்தியன் அமைத்தார். படம் செப்டம்பர் 1998 இல் கலவையான விமர்சனங்களுடன் வெளியானது.
கருநிற வளையங்கள்
சோர்வு
சரியான அளவு தூக்கம் கிடைக்காத நேரங்களில் சருமத்தின் நிறம் மங்கலான வெளிரிய நிறத்துடன் காணப்படும், இதனால் சருமத்தின் நிறம் மாற்றமடைந்து நீலம் அல்லது வேறு நிறங்களில் காட்சியளிக்கும்.
ஆசைத் தம்பி
இசை
இப்படத்திற்கு ஆதித்யன் இசையமைத்தார். பாடல் வரிகளை பழனி பாரதி மற்றும் காமகோடியன் ஆகியோர் எழுதினர்.
கருநிற வளையங்கள்
வயது
வயதுக்கு தகுந்தாற்போல் கருநிற வளையங்கள் வெளியில் தெரிவது மற்றும் அதன் தோற்றம் வீரியம்கொள்ளும். வயதாகும்போது திசுக்களை இணைக்கும் புரதச் சத்துக்கள் இழக்கப்படுவதால் சருமத்தின் பண்புகளில் மாற்றம் ஏற்படுகிறது. இதனால் சருமம் மிகவும் மெல்லியதாகவும், எளிதில் ஒளிபுகக் கூடியதாகவும் மாறிவிடும். சில பழக்கமான முகபாவங்களினால் ஒருபுறமுள்ள கண்ணின் கீழுள்ள கருநிற வளையங்கள், மற்றுமொரு கண்ணின் கீழுள்ள கருநிற வளையங்களைவிட வித்தியாசமாக காட்சியளிக்கும் (வித்தியாசமான புன்னகை, முகபாவனைகள்).
சிகிச்சை முறைகள்
ஹைட்ரோ குயினோன் கலவையானது எண்ணெய் இல்லாத திரவத்துடன் சேர்க்கப்பட்டு, கருநிற வளையங்கள் உள்ள பகுதிகளில் சலவைக்காக பயன்படுத்தவும். இதனால் அந்த நிறமாற்றம் குறைக்கப்படும். ஆனால், ஹைட்ரோ குயினோன் சருமத்தில் பயன்படுத்துவது ஐரோப்பிய நாடுகளால் தடை செய்யப்பட்டுள்ளது. 2006 ஆம் ஆண்டு, அமெரிக்காவின் உணவு மற்றும் மருத்துவக் குழு, ஹைட்ரோ குயினோன் பயன்படுத்துவதை திரும்பப் பெற்றது.
ஆசைத் தம்பி
வெளியீடு
1997 ஆம் ஆண்டின் பிற்பகுதியில் படம் வெளியிடத் தயாராக இருந்தபோதிலும், செப்டம்பர் 1998 இல் வெளியிடப்பட்டது. இந்த படம் வணிக ரீதியாக மோசமாக தோல்வியடைந்தது.
கருநிற வளையங்கள்
சிகிச்சை முறைகள்
இருப்பினும் சருமத்தின் வெண்மை நிறத்தினை அதிகரிக்க மற்றும் நிறமாற்றத்தினை குறைப்பதற்காக ஹைட்ரோ குயினோன் பயன்படுத்துவது உடலுக்கு நச்சும், தீங்கினையும் ஏற்படுத்தும் என்று அறிவுறுத்தப்பட்டுள்ளது.
ஆசைத் தம்பி
குறிப்புகள்
பகுப்பு:மசாலாத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1998 தமிழ்த் திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:ஆதித்தியன் இசையமைத்த திரைப்படங்கள்
கருநிற வளையங்கள்
சிகிச்சை முறைகள்
தற்போதுள்ள காலகட்டத்தில் வெளிப்புறம் தடவும் வகையிலான திரவப் பொருட்கள் வெகுவாக சந்தைகளில் விற்கப்பட்டு வருகின்றன. இவை தொடர்பாக பல வகையிலான ஆய்வுகளும் முன்னேற்றப்பட்டு வருகின்றன. உதாரணமாக, கருநிற வளையங்களைக் குறைக்க திரவப் பொருட்களில் ஆல்பா ஹைட்ராக்ஸி அமிலங்கள் சேர்ப்பது சரியென கண்டறியப்பட்டுள்ளது. சிறப்பு சிகிச்சைகளில் லேசர் மற்றும் அதிக ஒளிச்செறிவு கொண்ட ஒளியினை சருமத்தில் செலுத்தி கருவளையங்களை குறைப்பது போன்றவை தற்போது பயன்படுத்தப்பட்டு வருகின்றன.
குறிப்புகள்
பகுப்பு:கண் நோய்கள் பகுப்பு:நோய் அறிகுறிகள்
கார்வழி கைலாசநாதசுவாமி கோயில்
கார்வழி கைலாசநாதசுவாமி கோயில் தமிழ்நாட்டில் கரூர் மாவட்டம், கார்வழி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர், காமாட்சியம்மன் சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எரிக் காண்டல்
எரிக் ரிச்சர்டு காண்டல் (Eric Kandel) என்பவர் அமெரிக்காவைச் சேர்ந்த நரம்பு உளமருத்துவர் ஆவார். இவர் 2000 ஆம் ஆண்டு மருத்துவம் அல்லது உடலியங்கியலுக்கான நோபல் பரிசுசை பெற்றவர். இவர் இந்த பரிசை அர்வித் கார்ல்சன் மற்றும் பவுல் கிரீன்கார்ட் ஆகியோருடன் பகிர்ந்துகொண்டார். இவர் தனது வாழ்வையும் ஆய்வுகளையும் சேர்த்து இன் செர்ச் ஆஃப் மெமரி, த எமர்ஜென்சு ஆஃப் எ நியூ சயின்சு ஆஃப் மைண்டு (In Search of Memory: The Emergence of a New Science of Mind) என்ற நூலை எழுதியுள்ளார்.
பகுப்பு:1929 பிறப்புகள் பகுப்பு:வாழும் நபர்கள் பகுப்பு:அமெரிக்க அறிவியலாளர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:நோபல் மருத்துவப் பரிசு பெற்றவர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
சரூப் சிங்
முனைவர் சரூப் சிங் (Dr. Sarup Singh)(சுவரூப் சிங்) (9 ஜனவரி 1917 - 4 ஆகஸ்ட் 2003 ) இந்திய கல்வியாளராக இருந்த இவர், அரசியல்வாதியாக மாறினார். இவர் தில்லியின் கிரோரி மால் கல்லூரியில் ஆசிரியராக இருந்தார். பின்னர் தில்லி பல்கலைக்கழகத்தின் துணைவேந்தரானார் (1971-74). லோக் தள் கட்சி சார்பாக அரியானாவிலிருந்து (1978-1984) மாநிலங்களவை உறுப்பினராக இருந்தார். பின்னர் இவர் திசம்பர் 1990இல் குஜராத்தின் ஆளுநராக நியமிக்கப்பட்டார். 1995 வரை அந்தப் பதவியில் இருந்தார். முன்னதாக இவர் கேரள ஆளுநராகவும் இருந்தார்.
ஆரம்பகால வாழ்க்கையும், கல்வியும்
அரியானாவில் உள்ள ரோத்தக் மாவட்டத்திலுள்ள சங்கி கிராமத்தில் பிறந்த இவர், தனது சொந்த கிராமத்தில் நான்காம் வகுப்பு வரை படித்து, 1934இல் பஞ்சாப் பல்கலைக்கழகத்தில் மெட்ரிகுலேஷனை முடித்தார். 1936இல் தில்லி பல்கலைக்கழகத்தில் இடைநிலைக் கலையையும் முடித்தார். இவர் தில்லி ராம்ஜாஸ் கல்லூரியில் (1938) ஆங்கிலத்தில் தனது இளங்கலையை முடித்தார். அதைத் தொடர்ந்து 1940இல் ஆங்கிலத்தில் முதுகலை பட்டம் பெற்றார்.
தொழில்
சிங், 1940இல் தில்லி பல்கலைக்கழகத்தின் இந்து கல்லூரியில் விரிவுரையாளராக தனது வாழ்க்கையைத் தொடங்கினார். அங்கு இவர் பத்தாண்டுக்கும் மேலாக கற்பித்தார். 1951இல் இலண்டன் பல்கலைக்கழகக் கல்லூரியில் சேர்ந்தார். 1953இல் ஆங்கில இலக்கியத்தில் தனது முனைவர் பட்டத்தைப் பெற்றார். அதன் பிறகு இவர் மீண்டும் இந்து கல்லூரியில் சேர்ந்தார். எனினும் அடுத்த ஆண்டு, இவர் தில்லியின் கிரோரி மால் கல்லூரியின் துணை முதல்வராகவும் பின்னர் 1957 இல் அதன் தலைவராகவும் நியமிக்கப்பட்டார்.
1961ஆம் ஆண்டில், குருசேத்திரா பல்கலைக்கழகத்தில் ஆங்கிலத் துறை நிறுவப்பட்டபோது, இவர் அதன் முதல் தலைவரானார். பின்னர் 1965இல், தில்லி பல்கலைக்கழகத்தில் ஆங்கிலப் பேராசிரியராகவும் தலைவராகவும் ஆனார். இறுதியில், இவர் ஜனவரி, 1971இல் பல்கலைக்கழகத்தின் துணைவேந்தராக நியமிக்கப்பட்டார்.
இவர் ஒன்றிய அரசுப்பணியாளர் தேர்வாணையத்தின் உறுப்பினராகவும் இருந்தார் (1975-1978). அரியானாவிலிருந்து மாநிலங்களவை உறுப்பினரானார் (1978 - 1984).
இவர் 12 பிப்ரவரி 1990 முதல் 20 நவம்பர் 1990 வரை கேரள ஆளுநராகவும் இருந்தார்.
கௌரவங்கள்
இவரது மறைவிற்குப் பிறகு, அரியானா குருசேத்திரா பல்கலைக்கழகத்தில் 'முனைவர் சரூப் சிங் இருக்கை' உருவாக்கப்பட்டது. கல்லூரியின் ஆங்கிலத் துறையும் "முனைவ்ர் சருப் சிங் சொற்பொழிவுகளை" இவரது பிறந்தநாளில் ஏற்பாடு செய்தது. அதே நேரத்தில் சேக்சுபியரின் கருத்தரங்குகளை தலைவர் சேக்சுபியரின் இந்தியச் சஙகத்துடன் இணைந்து 2006 இல் தொடங்கியது. முதல் "முனைவர் சருப் சிங் நினைவு சொற்பொழிவு" 2005 இல் தில்லி பல்கலைக்கழகத்தில் நடந்தது.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:ரோத்தக் மாவட்ட நபர்கள் பகுப்பு:குசராத்து ஆளுநர்கள் பகுப்பு:கேரள ஆளுநர்கள் பகுப்பு:2003 இறப்புகள் பகுப்பு:1917 பிறப்புகள்
காவின் எவிங்
காவின் எவிங்  (Gavin Ewing , பிறப்பு: சனவரி 21 1981 ), சிம்பாப்வே அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், ஏழு ஒருநாள் பன்னாட்டுத் துடுப்பாட்டப் போட்டிகளிலும் 48 முதல்தர துடுப்பாட்டப் போட்டிகளிலும், 51 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2003 -2005 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2004 -2005 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பகுப்பு:சிம்பாப்வே துடுப்பாட்ட வீரர்கள் பகுப்பு:1981 பிறப்புகள் பகுப்பு:வாழும் நபர்கள்
ரணில் விக்கிரமசிங்க
ரணில் விக்கிரமசிங்க (Ranil Wickremesinghe, රනිල් වික්‍රමසිංහ, பிறப்பு: 24 மார்ச் 1949) இலங்கை அரசியல்வாதியும், 8-ஆவது நிறைவேற்றதிகாரம் கொண்ட அரசுத்தலைவரும் ஆவார். இவர் கோட்டாபய ராஜபக்ச பதவி விலகி நாட்டை விட்டு வெளியேறியதை அடுத்து 2022 சூலை 21 இல் அரசுத்தலைவரானார். இவர் இவர் 1994 முதல் ஐக்கிய தேசியக் கட்சியின் தலைவராகவும், 1993-1994, 2001-2004, 2015-2018, 2018-2019, 2022 காலப்பகுதிகளில் ஐந்து தடவைகள் பிரதமராகவும், 1994-2001, 2004-2015 காலப்பகுதிகளில் எதிர்க்கட்சித் தலைவராகவும் இருந்துள்ளார்.
காமினி திசாநாயக்கா 1994 அரசுத்தலைவர் தேர்தல் பரப்புரைக் காலத்தில் படுகொலை செய்யப்பட்டதை அடுத்து ரணில் விக்கிரமசிங்க ஐக்கிய தேசியக் கட்சியின் தலைவராகத் தெரிவு செய்யப்பட்டார். 1993 முதல் 1994 வரையும், பின்னர் 2001 முதல் 2004 வரையும் பிரதமராகப் பதவியில் இருந்தார். 2015 சனவரி 8 இல், விக்கிரமசிங்க அரசுத்தலைவர் மைத்திரிபால சிறிசேனவினால் இலங்கையின் 21-வது பிரதமராக நியமிக்கப்பட்டார். 1999-இல் சந்திரிகா பண்டாரநாயக்காவிடமும், 2005-இல் மகிந்த ராசபக்சவிடமும் அரசுத்தலைவர் தேர்தலில் தோல்வி அடைந்தார்.
விக்கிரமசிங்கவின் அரசியல் கூட்டணியான நல்லாட்சிக்கான ஐக்கிய தேசிய முன்னணி 2015 நாடாளுமன்றத் தேர்தலில் 106 இடங்களைக் கைப்பற்றியது. ஆட்சி அமைப்பதற்குத் தேவையான 113 என்ற அறுதிப் பெரும்பான்மை கிடைக்காவிடினும், இலங்கை சுதந்திரக் கட்சியின் 35 உறுப்பினர்களுக்கு அமைச்சர் பதவியை வழங்கியதன் மூலமும், 16 உறுப்பினர்களைக் கொண்ட தமிழ்த் தேசியக் கூட்டமைப்பு நிபந்தனையற்ற ஆதரவை வழங்க முன்வந்ததை அடுத்தும் ரணில் விக்கிரமசிங்க ஆட்சி அமைத்தார். 2018 அக்டோபர் 26 இல் விக்கிரமசிங்க அரசுத்தலைவர் மைத்திரிபால சிறிசேனவினால் பிரதமர் பதவியில் இருந்து நீக்கப்பட்டார். முன்னாள் அரசுத்தலைவர் மகிந்த ராசபக்ச பிரதமராக நியமிக்கப்பட்டார். இதனை விக்கிரமசிங்க அரசியலமைப்புச் சட்டத்திற்குப் புறம்பானது எனக் கூறி பதவி விலக மறுத்தார். இதனை அடுத்து, அரசியலமைப்பு நெருக்கடி ஏற்பட்டது. விக்கிரமசிங்கவைப் பதவி விலக்கியது அரசியலமைப்புக்கு முரணானது என மீயுயர் நீதிமன்றம் தீர்ப்பு வழங்கியதை அடுத்து, 2018 திசம்பர் 16 இல் விக்கிரமசிங்கவிற்கு மீண்டும் பிரதமர் பதவி வழங்கப்பட்டது. 2019 அரசுத் தலைவர் தேர்தலில் கோத்தாபய ராசபக்ச பெரும் வெற்றி அடைந்ததை அடுத்து, விக்கிரமசிங்க 2019 நவம்பர் 20 இல் பிரதமர் பதவியைத் துறந்தார். இவர் 2020 நாடாளுமன்றத் தேர்தலில் போட்டியிட்டாலும், இவரது கட்சியில் இருந்து எவரும் நாடாளுமன்றத்திற்குத் தெரிவாகவில்லை. இருப்பினும், கட்சிக்குக் கிடைத்த ஒரேயொரு தேசியப் பட்டியல் ஆசனம் மூலம் இவர் 2021 சூன் 23 அன்று நாடாளுமன்றம் சென்றார்.
2022 இல் நாட்டில் இடம்பெற்ற பெரும் பொருளாதார நெருக்கடியை அடுத்து மேற்கொள்ளப்பட்ட ராசபக்ச குடும்ப ஆட்சிக்கு எதிராக இடம்பெற்ற போராட்டங்களின் விளவாக மகிந்த ராசபக்ச 2022 மே 9 இல் தனது பிரதமர் பதவியில் இருந்து விலகினார். 2022 மே 12 அன்று ரணில் விக்கிரமசிங்கவை அரசுத்தலைவர் கோட்டாபய ராஜபக்ச பிரதமராக நியமித்தார். 2022 சூலை 9 அன்று சனாதிபதி மாளிகை போராட்டக்காரர்களால் கைப்பற்றப்பட்டது. கோட்டாபய ராசபக்ச தலைமறைவானார். அன்றிரவு கொள்ளுப்பிட்டியில் உள்ள விக்கிரமசிங்கவின் வீடு தீக்கிரையாக்கப்பட்டது. 2022 சூலை 13 இல் கோட்டாபய ராசபக்ச நாட்டை விட்டு வெளியேறியதை அடுத்து அவர் ரணில் விக்கிரமசிங்கவை பதில் அரசுத்தலைவராக நியமித்தார்.
2022 சூலை 14 அன்று கோட்டாபய ராஜபக்ச தனது அரசுத்தலைவர் பதவியில் இருந்து விலகியதை அடுத்து, பிரதமராகப் பதவியில் இருந்த ரணில் விக்கிரமசிங்க சூலை 15 இல் பதில் அரசுத்தலைவரானார். 2022 சூலை 20 இல், 225 நாடாளுமன்ற உறுப்பினர்களிடையே இடம்பெற்ற இரகசிய வாக்கெடுப்பில் ரணில் விக்கிரமசிங்க 134 வாக்குகள் பெற்று 8-வது நிறைவேற்றதிகாரம் கொண்ட அரசுத்தலைவராக அதிகாரபூர்வமாகத் தேர்ந்தெடுக்கப்பட்டார். இவரை எதிர்த்துப் போட்டியிட்ட டளஸ் அளகப்பெரும 82 வாக்குகள் பெற்றார்.
தொடக்க வாழ்க்கையும் கல்வியும்
ரணில் 1949 மார்ச் 24 இல் எசுமண்ட் விக்கிரமசிங்க, நளினி விக்கிரமசிங்க (விஜேவர்தன) ஆகியோருக்கு கொழும்பில் பிறந்தார். வழக்கறிஞரான தந்தை, ஏரிக்கரை பத்திரிகை நிறுவனத்தின் உரிமையாளர் ஆவார். இவரது பாட்டனார்கள் சிரில் விக்கிரமசிங்க, டி. ஆர். விஜயவர்தனா ஆகியோர் ஆவர். ரணில் விக்கிரமசிங்க கொழும்பு றோயல் கல்லூரியில் கல்வி கற்றார். இவருடன் கல்வி கற்றவர்களில் அனுரா பண்டாரநாயக்கா, தினேஷ் குணவர்தன குறிப்பிடத்தக்கவர்கள். பாடசாலைக் கல்வியை முடித்து, கொழும்பு பல்கலைக்கழகத்தில் சேர்ந்து சட்டத்தில் பட்டம் பெற்றார். பின்னர் இலங்கை சட்டக் கல்லூரியில் சேர்ந்து 1972 இல் வழக்கறிஞரானார். 2017 இல் பொருளாதாரம், கல்வி, மனித உரிமைகள் ஆகியவற்றில் குறிப்பிடத்தக்க பங்களிப்பிற்காக விக்கிரமசிங்கவிற்கு ஆத்திரேலியாவின் டீக்கின் பல்கலைக்கழகம் ரணிலுக்கு கௌரவ கலாநிதி பட்டம் வழங்கியது.
அரசியல் வாழ்க்கை
ரணில் ஐக்கிய தேசியக் கட்சியில் இணைந்து, 1970களின் நடுப்பகுதியில் களனி தொகுதிக்கான கட்சித் தலைமை ஒருங்கிணைப்பாளரானார். பின்னர் பியகமை தொகுதியின் ஒருங்கிணைப்பாளராக நியமிக்கப்பட்டு, 1977 தேர்தலில் வெற்றி பெற்று நாடாளுமன்றம் சென்றார். ஜே. ஆர். ஜெயவர்தனாவின் புதிய அமைச்சரவையில் வெளிவிவகாரங்களுக்குப் பொறுப்பான துணை அமைச்சராகவும், பின்னர் இளைஞர் விவகார, வேலைவாய்ப்பு அமைச்சராகவும் நியமிக்கப்பட்டார். இலங்கையின் வயதில் குறைந்த அமைச்சர் என்ற பெயரையும் இதன் மூலம் பெற்றுக் கொண்டார். 1989 பெப்ரவரியில் ரணசிங்க பிரேமதாசாவின் அமைச்சரவையில் தொழிற்றுரை அமைச்சராக நியமிக்கப்பட்டார். இக்காலகட்டத்தில் ரணில் பியகமை சிறப்புப் பொருளாதார வலயத்தை உருவாக்கினார். 1990-இல்லறிவியல், தொழிநுட்பத்துக்கான அமைச்சுப் பொறுப்பும் கூடுதலாக வழங்கப்பட்டது. அரசுத்தலைவர் பிரேமதாசாவிற்குப் போட்டியாக கட்சியில் செயற்பட்ட லலித் அத்துலத்முதலி, காமினி திசாநாயக்கா ஆகிய மூத்த அரசியல்வாதிகளிடம் இருந்து ரணிலுக்கும் போட்டி இருந்து வந்தது.
1988-1990 காலப்பகுதியில், ஜேவிபியின் ஆயுதமேந்திய கிளர்ச்சியை அடக்குவதற்கான அரசின் நடவடிக்கையின் ஒரு பகுதியாக கொழும்பிற்கு வெளியே பட்டலந்த குடியிருப்பு மற்றும் கைத்தொழில் வளாகத்தில் இருந்த சட்டவிரோத தடுப்பு முகாம் ஒன்றின் பின்னணியில் அப்போது அமைச்சராக இருந்த ரணில் விக்கிரமசிங்க இருந்துள்ளார் என்று மக்கள் கூட்டணி அரசாங்கத்தால் குற்றஞ்சாட்டப்பட்டது. சந்திரிகா குமாரதுங்கவின் மக்கள் கூட்டணி அரசாங்கம், பட்டலந்த முகாமின் நடவடிக்கைகளை விசாரிப்பதற்காக சிறப்பு சனாதிபதி விசாரணை ஆணைக்குழுவை நியமித்தது. 1997 செப்டெம்பர் 3 அன்று விக்கிரமசிங்க ஆணைக்குழுவின் முன் சாட்சியமளிக்க அழைக்கப்பட்டார். ஆணைக்குழுவின் அறிக்கை 1998 ஏப்ரல் 12 அன்று வெளியிடப்பட்டது. ஆணைக்குழுவின் அறிக்கைப்படி, "பட்டலந்தா வீட்டுத் திட்டத்தில் உள்ள வீடுகளில் சட்டவிரோத சித்திரவதை அறைகளைப் பராமரிப்பதற்கு ரணில் விக்கிரமசிங்கவுக்கும் மூத்த காவல்துறை அதிகாரி நளின் டெல்கொடவுக்கும் மறைமுகப் பொறுப்பு" இருந்ததாகக் கூறப்பட்டது. அத்துடன், "வீட்டு வளாகத்தில் கிளர்ச்சிக்கு எதிரான நடவடிக்கைகளில் ஈடுபட்டுள்ள காவல்துறை அதிகாரிகளின் அங்கீகரிக்கப்படாத கூட்டங்களை நடத்தினார் நடத்தினார், அவர் தனது அதிகாரத்தை துஷ்பிரயோகம் செய்துள்ளார்" என்று மேலும் தெரிவிக்கப்பட்டுள்ளது. ஆனாலும், இக்குற்றச்சாட்டுகளுக்கு குற்றவியல் நடவடிக்கைகள் எதுவும் நடைபெறவில்லை.
பிரதமராக பதவி ஏற்பு
மகிந்த ராசபக்ச பிரதமர் பதவியிலிருந்து விலகியதை அடுத்து, இலங்கை அதிபர் கோட்டாபய ராஜபக்ச ரணில் விக்கிரசிங்கேவை 12 மே 2022 அன்று இலங்கை பிரதமராக நியமித்தார்.
வெளி இணைப்புகள்
பகுப்பு:சிங்கள அரசியல்வாதிகள் பகுப்பு:இலங்கை அரசியல்வாதிகள் பகுப்பு:இலங்கையின் சனாதிபதிகள் பகுப்பு:1949 பிறப்புகள் பகுப்பு:இலங்கைப் பிரதமர்கள் பகுப்பு:வாழும் நபர்கள் பகுப்பு:இலங்கை பௌத்தர்கள் பகுப்பு:இலங்கை வழக்கறிஞர்கள் பகுப்பு:கொழும்பு றோயல் கல்லூரி பழைய மாணவர்கள் பகுப்பு:இலங்கையின் 8வது நாடாளுமன்ற உறுப்பினர்கள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:இலங்கையின் 16வது நாடாளுமன்ற உறுப்பினர்கள் பகுப்பு:இலங்கையின் எதிர்க்கட்சித் தலைவர்கள் பகுப்பு:இலங்கையின் துணை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
காவேரி மருத்துவமனை
காவேரி மருத்துவமனை என்பது தமிழ்நாட்டின் திருச்சியைத் தலைமையிடமாகக் கொண்டு செயல்படும் ஒரு பல்நோக்கு மருத்துவமனை ஆகும். இந்நிறுவனத்தின் கிளைகள் சென்னை, சேலம், காரைக்குடி, ஒசூர் ஆகிய ஊர்களில் அமைந்துள்ளன. சென்னையில் ஆழ்வார்பேட்டை மற்றும் அண்ணாநகர் ஆகிய இரண்டு இடங்களில் கிளைகள் உள்ளன.
விரிவான தகவல்
காவேரி மருத்துவமனை ஸ்ரீ காவேரி மெடிக்கல் கேர் என்ற பெயரில் 1997 ஆம் ஆண்டு மருத்துவர் எஸ். சந்திரகுமார் மற்றும் மருத்துவர் எஸ். மணிவண்ணன் ஆகியவர்களால் துவங்கப்பட்டது. இந்த மருத்துவமனை சென்னையில் ஆழ்வார்பேட்டை மற்றும் அண்ணா நகர் ஆகிய இடங்களில் செயல்படுகிறது.
சிறப்பு மருத்தவங்கள்
இதயவியல், சிறுநீரகவியல், குழந்தைகள் மருத்துவம், இரையகக் குடலியவியல், நரம்பியல், முதுகெலும்பு அறுவை சிகிச்சை, மருந்தியல், எலும்பு நோயியல், வாஸ்குலர் அறுவை சிகிச்சை, மயக்க மருந்து, உட்சுரப்பியல், இண்டர்வென்ஷனல் ரேடியாலஜி, குழந்தை இருதயவியல், ஊடுகதிரியல், சிக்கலான கவனிப்பு, காது மூக்கு தொண்டை, தலை மற்றும் கழுத்து அறுவை சிகிச்சை, ஒட்டுறுப்பு அறுவை மருத்துவம், வாதவியல், மகப்பேறியல் மற்றும் பெண்ணோயியல், பல் & மாக்ஸில்லோஃபேஷியல், சைக்காலஜி, தோல் மருத்துவம், எலும்பியல் மற்றும் புல்மோனாலஜி போன்ற சிறப்பு மருத்துவங்கள் இங்கு உள்ளன.
கிரேக்கத்தின் மீதான பாரசீகத்தின் முதல் படையெடுப்பு
கி.மு. 492 இல் முதல் போர்த் தொடரானது பாரசீகத் தளபதியான மார்தோனியசு தலைமையில் மேற்கொள்ளப்பட்டது. அப்போர் தொடரில் திரேசு மீண்டும் அடிபணியச் செய்யயப்பட்டது. மேலும் மக்கெடேனியாவை பாரசீகத்துக்கு முழுக்க கீழ்ப்படிந்த இராச்சியப் பகுதியாக மாற்றும்படி கட்டாயம் ஏற்பட்டது. இருப்பினும், அதோஸ் மலையின் கடற்கரையில் புயலில் மார்தோனியசின் கடற்படை சிதைந்ததால் அவர்களின் அடுத்த முன்னேற்றம் தடுக்கப்பட்டது. அடுத்த ஆண்டு, டேரியஸ் தனக்கு அடிபணியுமாறு, கிரேக்கத்தின் அனைத்து பகுதிகளுக்கும் தன் தூதர்களை அனுப்பினார். அவர்கள் தாங்கள் அடிபணிந்ததின் அடையாளமாக தங்கள் மண்ணையும், தண்ணீரையும் கொடுத்தனுப்புமாறு கோரினார். ஏதென்சு, எசுபார்த்தாவைத் தவிர, கிட்டத்தட்ட அனைத்து நகர அரசுகளிடமிருந்தும் அவர்கள் அதைப் பெற்றனர். ஏதென்சும், எசுபார்த்தாவும் பாரசீக தூதர்களைக் கொன்றன. இதனால் அடுத்த ஆண்டு தங்களை எதிர்ப்பவர்கள் மீது இராணுவ நடவடிக்கை எடுக்க டேரியஸ் உத்தரவிட்டார்.
இரண்டாவது பாரசீக போர்த் தொடர் கி.மு. 490 இல், டாடிஸ் மற்றும் ஆர்டபெர்னெஸ் ஆகியோரின் தலைமையின் கீழ் மேற்கொள்ளப்பட்டது. இந்தப் போர்ப் பயணம் முதலில் நக்சஸ் தீவின் மீது மேற்கொள்ளப்பட்டு தீவைக் கைப்பற்றி எரித்தனர். பின்னர் அது மற்ற சைக்லேட்ஸ் தீவுகளுக்கு இடையில் பாய்ந்து, ஒவ்வொன்றையும் பாரசீகப் பேரரசுடன் இணைத்தது. பின்னர் படைகள் கிரேக்கத்தை வந்தடைந்தன. படைகள் எரீத்திரியாவில் தரையிறங்கி அதை முற்றுகையிட்டு, சிறிது நேரத்திற்குப் பிறகு, கைப்பற்றப்பட்டது. எரீத்திரியா அழிக்கப்பட்டது மேலும் அதன் குடிமக்கள் அடிமைப்படுத்தப்பட்டனர். இறுதியாக, செயல் படைப்பிரிவு அட்டிகாவுக்குச் சென்றது, ஏதென்சுக்குச் செல்லும் வழியில் மாரத்தானில் தரை இறங்கியது. அங்கு, எண்ணிக்கையில் சிறிய ஏதெனியன் இராணுவம் பாரசீகப் படைகளை எதிர்கொண்டது. இருப்பினும் மராத்தான் போரில் ஏதெனிய இராணுவம் குறிப்பிடத்தக்க வெற்றியை ஈட்டியது.
இந்தத் தோல்வி போர்த் தொடரின் வெற்றி என்ற நோக்கத்தைத் தடுத்தது. மேலும் செயல் படைப்பிரிவு ஆசியாவிற்குத் திரும்பியது. ஆயினும்கூட, இந்த பயணம் அதன் பெரும்பாலான நோக்கங்களை நிறைவேற்றியது. நக்சோஸ் மற்றும் எரீத்திரியாவை தண்டித்தது. மேலும் ஏஜியன் பகுதியின் பெரும்பகுதியை பாரசீக ஆட்சியின் கீழ் கொண்டு வந்தது. அத்துடன் அதில் மக்கெடேனியாவை முழுமையாக உள்ளடக்கியதாக இருந்தது. இந்த போர்த் தொடரின் நிறைவடையாத பணியால், கிரேக்கத்தின் மீது மீண்டும் மிகப் பெரிய படையெடுப்புக்கு பாரசீகம் தயாராகியது. அடுத்த போரில் கிரேக்கத்தை உறுதியாகக் கீழ்ப்படுத்தவும், ஏதென்ஸ் மற்றும் ஸ்பார்டாவைத் தண்டிக்கவும் டேரியஸை உறுதிகொள்ள வைத்தது. இருப்பினும், பேரரசிற்குள் ஏற்பட்ட உள் சண்டைகள் இந்த போர்ப் பயணத்தை தாமதப்படுத்தியது. மேலும் டேரியஸ் மூப்பினால் இறந்தார். கி.மு. 480 இல் தொடங்கி கிரேக்கத்தின் மீதான பாரசீகத்தின் இரண்டாவது படையெடுப்பிற்கு தலைமை தாங்கும் பொறுப்பு அவரது மகன் முதலாம் செகர்ஸ் வசம் வந்தது.
கச்சனம் கைச்சின்னேசுவரர் கோயில்
கச்சனம் கைச்சின்னேசுவரர் கோயில் தேவாரப் பாடல் பெற்ற தலங்களில் காவிரி தென்கரைத் தலங்களில் 122ஆவது சிவத்தலமாகும். சம்பந்தர் பாடல் பெற்ற இத்தலம் திருவாரூர் மாவட்டத்தில் திருவாரூர் வட்டத்தில் அமைந்துள்ளது. இத்தலத்தில் இந்திரன் மணலால் லிங்கம் அமைத்து வழிபட்டு அதனை எடுத்து வைக்கும் போது கை அடையாளம் சுவாமி மீது படிந்தது என்பது தொன்நம்பிக்கை. இக்கோயில் மதுரை ஆதினத்திற்குரிய கோயிலாகும்.
வழிபட்டோர்
இந்திரன், அகத்தியர், திருணபிந்து முனிவர், அஷ்டவசுக்களில் விதூமன், மித்ரசகன்
சிறப்பு
இத்தலம் அகத்தியருக்கு பிரமகத்தி தோஷமும், இந்திரனுக்கு கௌதம முனிவரால் ஏற்பட்ட சாபமும் நீங்கிய திருத்தலமாகும். அர்த்தநாரீசுவரர் சந்நிதி, ரிஷபாரூட தட்சிணாமூர்த்தி சந்நிதி ஆகியவை இத்தலத்தில் உள்ளன.
இவற்றையும் பார்க்க
பகுப்பு:தேவாரம் பாடல் பெற்ற சிவன் கோயில்கள் பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:காவேரி தென்கரை சிவன் கோயில்கள்
ஆசியக் கிண்ணம் 1997
1997 ஆசியக் கிண்ணம்(1997 Asia Cup) ஆறாவது ஆசியக் கிண்ணத் துடுப்பாட்டச் சுற்றுப் போட்டியாகும். இது பெப்சி ஆசியக் கிண்ணம் 1997 எனவும் அழைக்கப்படுகிறது. இச்சுற்றுப்போட்டி இலங்கையில் 1997 ஆம் ஆண்டில் ஜூலை 14 முதல் ஜூலை 26 வரையில் இடம்பெற்றது. வங்காள தேசம், இந்தியா, இலங்கை, பாகிஸ்தான் ஆகிய நான்கு அணிகள் இப்போட்டித் தொடரில் பங்கேற்றன.
ரொபின் சுற்று முறையில் நடந்த இச்சுற்றில் ஒவ்வோர் அணியும் மற்றைய அணிகளுடன் ஒரு முறை ஆடியது. அவற்றில் முதலிரண்டு அணிகள் இறுதிப் போட்டியில் விளையாடின. முதற் சுற்றின் முடிவில் இந்தியா, இலங்கை ஆகியன இறுதிப் போட்டிக்குத் தெரிவாயின. இறுதிப் போட்டியில் இலங்கை அணி, இந்திய அணியை 8 விக்கெட்டுகள் வித்தியாசத்தில் வென்று இரண்டாவது தடவையாக ஆசியக் கிண்ணத்தைப் பெற்றுக் கொண்டது.
மேற்கோள்கள்
பகுப்பு:ஆசியக் கிண்ணம் பகுப்பு:1997 நிகழ்வுகள் பகுப்பு:இலங்கையில் விளையாட்டு
சுங்குடிவரதம்பட்டி ஊராட்சி
சுங்குடிவரதம்பட்டி ஊராட்சி (Sungudivaradhampatti Gram Panchayat), தமிழ்நாட்டின் சேலம் மாவட்டத்தில் உள்ள சங்ககிரி வட்டாரத்தில் அமைந்துள்ளது. இந்த ஊராட்சி, சங்ககிரி சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1940 ஆகும். இவர்களில் பெண்கள் 915 பேரும் ஆண்கள் 1025 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கண்டிபீடு ஊராட்சி
கண்டிபீடு ஊராட்சி (Kandipedu Gram Panchayat), தமிழ்நாட்டின் வேலூர் மாவட்டத்தில் உள்ள காட்பாடி வட்டாரத்தில் அமைந்துள்ளது. இந்த ஊராட்சி, காட்பாடி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3734 ஆகும். இவர்களில் பெண்கள் 1890 பேரும் ஆண்கள் 1844 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நாட்டு நாய்
இந்த நாய்கள் தரக்குறைவானவை அல்ல என்றாலும், இவை வணிக ரீதியாக இனப்பெருக்கம் அல்லது அங்கீகாரம் பெற்றவையாக இல்லை.
பெரும்பாலும் தவறுதலாக இவை அனைத்தையும் நகர்ப்புற இந்தியத் தெரு நாய்கள் என்ற பெயரால் குறிக்கப்படுகின்றன. இந்தியாவில் தடையில்லாமல் சுற்றித் திரிகிற நாய்களில் சில இந்த நாட்டு நாய்களுடன் ஒப்பிட இயலாது ஆனால் இவை ஐரோப்பிய காலனி வரலாற்று காலத்துக்குப் பின் அவர்களின் குடியேற்றப்பகுதிகளில் இந்த நாய்கள் ஓரளவுக்கு கலப்புக்கு உள்ளாயின.
பிற பெயர்கள்
இந்த நாய்களை ஆங்கிலத்தில் குறிப்பிடும் pariah என்ற சொல் ஆங்கிலோ இந்திய சொல்லான pye அல்லது paë என்ற சொல்லில் இருந்து தோன்றியது. இந்தியால் pāhī என்றால் 'வெளியே', என்பது பொருளாகும் சில சமயம் இது pye-dog என குறிப்பிடப்படுகிறது, (pie அல்லது pi என்றும் உச்சரிக்கப்படுகிறது), the Indian native dog அல்லது INDog என்றும் கூறப்படுகிறது.
அசாமிய மொழியில் இந்த நாட்டு நாய்கள் பூட்டுவா குக்குர் (ভতুৱা কুকুৰ) என அழைக்கப்படுகின்றன.
இந்த நாயை இரட்யார்ட் கிப்ளிங் "பறையா மஞ்சள் நாய்" என்ற சொல்லால் குறிப்பிடுகிறார்.
வரலாறு
இடது|thumb|[[கோண்டு மக்கள்|கோண்டு பழங்குடியைச் சேர்ந்தவர் ஒருவரின் வீட்டில் வளர்க்கப்படும் இந்தியப் பறையா வகை நாய். இந்த படம் நடு இந்தியாவில் பென்ச் புலிகள் காப்பகத்திற்கு, அருகே எடுக்கப்பட்டது.]] இந்தப் பறையா நாய் எனப்படும் நாட்டு நாய்கள் இந்தியா முழுக்கவும், வங்காளதேசம் மற்றும் தெற்கு ஆசியாவுக்கு அப்பாலும் காணப்படுகின்றன. இது நேசனல் ஜியாகிரபிக் சேனலின் படமான, சர்ச் பார் தி பஸ்ட் டாக் என்ற படத்தில் இதே போன்ற பழமையான நாயினங்களான இசுரேலின் கேனன் நாய் மற்றும் ஆத்திரேலியாவின் டிங்கோ நாய் ஆகியவற்றுடன் ஆராயப்பட்டது. இதுவே இந்திய துணைக் கண்டத்தைச் சேர்ந்த உண்மையான நாய் இனமாகும். இது ஐரோப்பிய நாய்ளுடனோ அல்லது பிற நாயினங்களுடனோ பெரும்பாலும் இரத்த கலப்பு ஏற்படாமல் உள்ளது. நாட்டின் அனைத்து பகுதிகளிலும் பெரும்பாலும் இதே நிலை உள்ளது.
இது அசல் உள்நாட்டு நாய்களில் மீதமுள்ள சில நாயினங்களின் பிரதிந்தியாகவும் உதாரணமாகவும் உள்ளது. இதன் உடல் அம்சங்கள், உலகின் பல்வேறு பகுதிகளில் கண்டறியப்பட்டுள்ள நாய்களிகளின் தொல்லுயிர் எச்சங்களை ஒத்து உள்ளன. இந்தியாவில் இந்த நாய்கள் இந்திய பழங்குடி மக்களின் வேட்டை பங்காளிகளாக உள்ளன. இந்த நாய்களின் தேர்ந்தெடுக்கப்பட்டு உறவு இனங்கள் இல்லை என்பதால், இவற்றின் தோற்றம், உடல் அம்சங்கள் மற்றும் மனப் பண்புகள் தனியாக இயற்கைத் தேர்வு பணியில் அமைந்துள்ளது. இந்து இனம் எந்த கென்னல் கிளப்பின் அங்கீகாரமும் பெறவில்லை ஆனால் பழங்குடி மற்றும் பழங்குடியினர் நாய் சங்கத்தின் (Primitive and Aboriginal Dog Society (PADS) அங்கீகாரம் கிடைத்துள்ளது, என அமெரிக்காவை சார்ந்த உலகளவிலான ஆர்வலரான சுரேஸ் பிரேமச்சந்திரன் தெரிவித்தார்.
பண்பு
இது மிகவும் எச்சரிக்கை உணர்வு கொண்ட சமூக நாய் ஆகும். இதன் கிராமப்புற பரிணாம வளர்ச்சி, காடுகளுக்கு அருகில் உள்ள பகுதிகளில் அடிக்கடி புலிகள் மற்றும் சிறுத்தைப்புலிகள் போன்ற விலங்குகளிடமிருந்து தப்பிக்க வேண்டிய நிலையே இவற்றை மிக எச்சரிக்கையாக கொண்ட இனமாக பரிணாமம் பெற்றுள்ளது. இவை சிறந்த காவல் நாய்கள் மற்றும் தனது பிராந்தியத்தையும், குடும்பத்தையும் தற்காக்கக்கூடியவையாக உள்ளன. இவற்றின் குட்டிகள் நல்ல சமுதாயமாகவும், குடும்பங்கள் மற்றும் குழந்தைகளிடம் நன்கு பழகக்கூடியனவாகவும் உள்ளன. இவை மிகவும் அறிவார்ந்த மற்றும் எளிதாக பழக்கப்படுத்தக் கூடியவையாக உள்ளன ஆனால் அதே சமயம் எளிதான ஒரே வேலையை திரும்ப திரும்ப செய்ய சலித்துக் கொள்ளக்கூடியது, மற்றும் "கொண்டுவருதல்" போன்ற வழக்கமான, மீண்டும் மீண்டும் செய்யக்கூடிய நாய் விளையாட்டுகள் விளையாட விரும்புவதில்லை.
இவை சாதாரணமாக உண்கின்றன அரிதாகவே கூடுதலாக உண்கின்றன. மிக சுறுசுறுப்பான இனம், வழக்கமான உடற்பயிற்சி வாழ்க்கை வாழ்பவை, இவை சிறிதளவும் சந்தேகம் அடைந்தாலோ அல்லது ஆத்திரமூட்டப்பட்டாலோ சத்தமாக குரைப்பவை.
உடல்நலம்
இவை இயற்கையாக உருவான இனமாக இருப்பதால், இவை குறித்த நலவாழ்வு கவலைகள் குறைவே மற்றும், வெப்பமண்டல கால நிலையில் குறைந்த "பராமரிப்பு" தேவைப்படுபவை.
இவை ஒப்பீட்டளவில் தங்களை சுத்தமாக வைத்துக் கொள்கின்றன. இவை உடல் நாற்றமற்றவை. இடுப்பு பிறழ்வு மற்றும் இது போன்ற மரபணு சுகாதார நோய்கள், மிகவும் அரிதாகவே தோன்றுகின்றன.
இவை இயல்பாகவே நல்ல உடல்நலம் கொண்டவை, நல்ல பராமரிப்பில் 15 ஆண்டுகள்வரை வாழக்கூடியவை.
தோற்றம்
இவற்றின் தலை நடுத்தர அளவுள்ளதாகவும், ஆப்பு வடிவில் உள்ளதாக இருக்கும். முகவாய் கூரானதாக மற்றும் தலை அளவுக்கு சமமானதாக அல்லது சற்று அதிகமாக நீளம் உடையதாக இருக்கும். கழுத்து தடிமனாகவும், நிமிர்ந்தும் உள்ளது. கண்கள் பாதாம் வடிவமாக மற்றும் அடர் பழுப்பு வண்ணத்திலும் உள்ளன. காதுகள், பரந்த அடிப்பகுதையைக் கொண்டு நிமிர்ந்த நிலையிலும் உள்ளன. வால் நடுத்தர நீளம் மற்றும் வால் சுருண்டும் இருக்கும்.
நடத்தை
இந்த நாய்கள் இந்தியத் துணைக்கண்டம் முழுவதும் காணப்படுகின்றன, பின்தங்கிய கிராமங்களில் செல்லப் பிராணிகளாக வைத்திருக்கிறார்கள். பரந்து விரிந்த நகரங்களில் இவை வளர்போர் இன்றி தோட்டி விலங்குகளாக காணப்படுகின்றன. இந்த நாய்கள் வருடம் ஒருமுறை இனப்பெருக்கம் செய்ய முனைகின்றன. சினைப்பருவச் சுழற்சி காலத்தில், சினைப்பருவ பெண் நாய் பல ஆண் நாய்களுடன் புணர்ச்சியில் இருக்கும். இனப்பெருக்கக் காலத்தில் (ஜனவரி, ஆகஸ்ட்) போது, இந்த நாய்கள் கூடுதலாக குழு இனச்சேர்க்கையில் ஈடுபடுகின்றன.
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1982
தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1982 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2,000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் 1982 ஆம் ஆண்டிற்கான சிறந்த நூல்கள் மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.
பகுப்பு:தமிழ் வளர்ச்சிக்கான சிறந்த நூல் பரிசுகள் பகுப்பு:1982 விருதுகள்
பெர்டிகுலா
பெர்டிகுலா (Perdicula) என்பது பாசியானிடே குடும்பத்தில் உள்ள காடைகளின் பேரினமாகும். இதில் நான்கு சிற்றினங்கள் உள்ளன. அவை கூட்டாகப் புதர்க் காடைகள் என்று அழைக்கப்படுகின்றன.
வகைப்பாட்டியல்
பெர்டிகுலா என்ற பொதுவான பெயர் பெரிடிக்சு என்ற பேரின நவீன பெயராகும். இது நவீன இலத்தீன் மொழியில் சிறியது என்ற பொருளைத் தரும். மேலும் சிறிய காடை என்று பொருள். பெர்டிகுலா மற்றும் பெர்டிக்சு இரண்டு வகைகளுக்கும் நெருங்கிய தொடர்பில்லை. பெர்டிக்சு பாசியானினே என்ற துணைக் குடும்பத்தில் உள்ள பாசியானினி இனக்குழுவினைச் சேர்ந்தது. அதே சமயம் பெர்டிகுலா பாவோனினே என்ற துணைக் குடும்பத்தில் உள்ள கோடர்னிசினி இனக்குழுவினைச் சேர்ந்தது.
இந்த பேரினமானது பின்வரும் நான்கு சிற்றினங்களைக் கொண்டுள்ளது:
மேற்கோள்கள்
பகுப்பு:பறவைப் பேரினங்கள் பகுப்பு:காடைகள் பகுப்பு:தெற்காசியப் பறவைகள்
அந்தனூர் ஊராட்சி
அந்தனூர் ஊராட்சி (Anthanur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செங்கம் வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3712 ஆகும். இவர்களில் பெண்கள் 1794 பேரும் ஆண்கள் 1918 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சென்னைப் பெருநகர் வளர்ச்சிக் குழுமம்
சென்னைப் பெருநகர் வளர்ச்சிக் குழுமம் (Chennai Metropolitan Development Authority) சென்னை மற்றும் அதன் புறநகர்ப் பகுதிகளில் வளர்ச்சிக்கான திட்டமிடும் முகாமையாகும்.
வரலாறு
சென்னைப் பெருநகர் வளர்ச்சி குழுமம் 1972 -ஆம் ஆண்டு நிறுவப்பட்டு, 1974 - ஆம் ஆண்டு, "1971 தமிழ்நாடு நகர வளர்ச்சி மற்றும் திட்டமிடல்" மசோதாவின் படி இன்றியமையா நிறுவனம் என்ற தகுதியின் அடிப்படையில் அங்கீகரிக்கப்பட்டது.
சென்னை பெருநகர வளர்ச்சி குழுமத்தின் எல்லைகள் விரிவாக்கம்
20 அக்டோபர் 2022 முடிய சென்னை பெருநகர் திட்டப்பகுதி சென்னை மாநகராட்சி, ஆவடி மாநகராட்சி, தாம்பரம் மாநகராட்சி [ 5 நகராட்சிகள், 3 பேரூராட்சிகள், 10 ஊராட்சி ஒன்றியங்களில் உள்ள 179 கிராமங்களை உள்ளடக்கி 1,189 சதுர கிலோ மீட்டர் பரப்பைக் கொண்டிருந்தது.
21 அக்டோபர் 2022 அன்று தமிழ்நாடு அரசு வெளியிட்ட அரசாணையின் படி சென்னை பெருநகர் வளர்ச்சிக் குழுமம் 4 மாநகராட்சிகள், 12 நகராட்சிகளுடன் 5,904 சதுர கிலோ மீட்டர் பரப்பளவுக்கு விரிவடைகிறது. இதனால் சென்னை மாநகரம் இந்தியாவின் மூன்றாவது பெருநகரம் என்ற தகுதி பெறுகிறது. இந்த விரிவாக்கத்தால் 1,225 கிராமங்கள் கூடுதலாக சேர்ந்துள்ளது. இதன்மூலம் சென்னை பெருநகர மக்கள் தொகை அளவு 1.59 கோடியாக இருக்கும்.
விரிவாக்கப்படும் சென்னை பெருநகரில், நகர மற்றும் ஊரமைப்பு இயக்ககத்தின் கட்டுப்பாட்டில் உள்ள செங்கல்பட்டு, கும்மிடிப்பூண்டி, மாமல்லபுரம், திருவள்ளூர், அரக்கோணம், காஞ்சிபுரம், திருத்தணி பகுதிகளில் 1,617 சதுர கிலோ மீட்டரும், சென்னை பெருநகர வளர்ச்சிக் குழுமம் (சிஎம்டிஏ)வின் கீழ் தற்போது உள்ள 1,189 சதுர கிலோ மீட்டரையும், திட்டமிடப்படாத பகுதிகளான 3,098 சதுர கிலோ மீட்டரும் இணைக்கப்பட்டுள்ளது.
வெளி இணைப்புகள்
பகுப்பு:சென்னை
புதுக்கோட்டை (சட்டமன்றத் தொகுதி)
புதுக்கோட்டை, புதுக்கோட்டை மாவட்டத்தின் ஒரு சட்டமன்றத் தொகுதியாகும்.
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:புதுக்கோட்டை மாவட்டத்திலுள்ள சட்டமன்றத் தொகுதிகள் பகுப்பு:தமிழ்நாடு சட்டமன்றத் தொகுதிகள்
ஜிம் லேக்கர்
ஜிம் லேக்கர் (Jim Laker, பிறப்பு: பெப்ரவரி 9 1922, இறப்பு: ஏப்ரல் 23 1986) இங்கிலாந்து அணியின் துடுப்பாட்டக்காரர். இவர் 46 தேர்வுத் துடுப்பாட்டப் போட்டிகளிலும், 450 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948 - 1959 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
ஆரம்பகால வாழ்க்கை
ஆலன் ஹில் 1998 இல் வெளியிடப்பட்ட இவரது வாழ்க்கை வரலாற்றை ஆராய்ச்சி செய்யும் வரை ஜிம் லேக்கரின் குடும்பப் பின்னணி சிக்கலானதாக இருந்தது. பல ஆண்டுகளாக, லேக்கர் சிறு வயதிலேயே ஆதரவற்றவராக நான்கு அத்தைகளால் வளர்க்கப்பட்டார் என்று பொதுவாக நம்பப்பட்டது. இந்த சுயசரிதையின் பின்னர் நீண்டகால தவறான புரிதல்கள் தீர்க்கப்பட்டன.ஹில் குடும்ப உறுப்பினர்களைக் கலந்தாலோசித்து உண்மையில் என்ன நடந்தது என்பதைக் கண்டுபிடிக்க முடிந்தது. இவரது வாழ்க்கை வரலாற்றின் முதல் இரண்டு அத்தியாயங்களில் இது பற்றிய தகவல் வழங்கப்பட்டுள்ளது.
லேக்கரின் தாயார் 1878 ஆம் ஆண்டு பார்ன்ஸ்லி பகுதியில் பிறந்தார். இவர் எலன் ஆக்ஸ்பி என்று அழைக்கப்பட்டார். இவர் ஒரு ரயில்வே தொழிலாளியின் மகள் ஆவார். இவர்கள் தென் யார்க்ஷயருக்கு தங்கள் சொந்த ஊரான லிங்கன்ஷையரிலிருந்து குடிபெயர்ந்தனர். 1898 ஆம் ஆண்டு எலனுக்கு 20 வயதாக இருந்தபோது, பிராட்போர்டில் அச்சிடல் பணியாற்றிய ஜேம்ஸ் ஹென்றி கேன் என்ற நபரை மணந்தார். அடுத்த சில ஆண்டுகளில், எலனுக்கு மோலி மற்றும் மார்கரெட் என்று இரண்டு மகள்கள் பிறந்தனர். ஆறு ஆண்டுகளுக்குப் பிறகு, 1906 ஆம் ஆண்டில், இவருக்கு டோரீன் என்ற மூன்றாவது மகள் பிறந்தார். அதே நேரத்தில், கேன் இவர்களை பிரிந்து சென்றார். ஆனால் இவர்கள் திருமண முறிவு பெறவில்லை. எனவே எல்லன் தொடர்ந்து எலன் கேன் என்று அறியப்பட்டார்.
எலன் தனது சகோதரி எமிலி ஆக்ஸ்பியினைப் போலவே குழந்தை மற்றும் இளைய குழந்தைகளின் பள்ளி ஆசிரியரானார். இவர் ஷிப்லி மாவட்டத்தில் உள்ள பள்ளிகளில் பணிபுரிந்தார். இது பிராட்போர்டுக்கு வடக்கே உள்ள ஐரிடேலில் உள்ளது. சில ஆண்டுகளுக்குப் பிறகு, சார்லஸ் ஹென்றி லேக்கர் என்பவருடன் இவர் உறவு பொருத்தத்தில் இருந்தார். 1916 ஆம் ஆண்டில் இவர்களுக்கு சுசி எனும் மகள் பிறந்தார். பிப்ரவரி 1922 இல், குடும்பம் ஷிப்லியில் 36, நோர்வூட் சாலையில் வசித்து வந்தது, அங்குதான் சார்லி என்று முதலில் அழைக்கப்பட்ட ஜிம் லேக்கர் பிறந்தார். 1924 ஆம் ஆண்டில், சார்லஸ் லேக்கர் எலனை விட்டு சென்றார். இது நடந்தபோது ஜிம்மிற்கு இரண்டு வயது ஆகும். இவரது தந்தை இறந்துவிட்டார் என்று இவருக்கு கூறப்பட்டது. இவர் தனது தந்தையை நினைவுபடுத்தவில்லை என்றும் இவரைப் பற்றிய புகைப்படம் கூட பார்த்ததில்லை என்றும் இவர் கூறினார்.
1980 களில், ஜிம் இறப்பதற்கு சில ஆண்டுகளுக்கு முன்பு, தனது தந்தை பர்னால்ட்ஸ்விக் நகருக்குச் சென்று 1931 ஆம் ஆண்டில் உள்நாட்டில் ஒரு கல் மேசனாக பணிபுரிந்த பின்னர் இறந்தார் என்பதைக் கண்டுபிடித்தார். 1924 இல், எல்லன் கால்வர்லியில் உள்ள தேவாலய பள்ளியில் பணிபுரிந்தார். மோலியும் மார்கரெட்டும் வீட்டை விட்டு வெளியேறிவிட்ட போதிலும் இவர்கள் ஷிப்லி பகுதியில் வசித்து வந்தனர்.
1930 ஆம் ஆண்டுகளில், எலன் ஃபிரிசிங்ஹால் கவுன்சில் பள்ளியில் பணிபுரிந்தார். அங்கு ஜிம் 1932 ஆம் ஆண்டு வரை படித்தார். இவர் கல்வியில் சிறந்து விளங்கினார் மேலும் தனது தாயின் வழிகாட்டுதலின் பேரில் இவர் இலக்கண பள்ளி உதவித்தொகையை வெல்ல முடிந்தது. இது இவருக்கு அருகிலுள்ள சால்டேரில் உள்ள சால்ட்ஸ் உயர்நிலைப்பள்ளியில் இலவச கல்வி பெற உதவியது. இவர் செப்டம்பர் 1932 இல் சால்ட்ஸில் சேர்ந்தார், அங்கு ஏழு ஆண்டுகள் இருந்தார்
துடுப்பாட்ட வாழ்க்கை
இங்கிலாந்து அணிக்காக 46 டெஸ்ட் போட்டியில் (193 இலக்குகள்) பங்கேற்றுள்ள ஜிம் முதல் தர போட்டிகளையும் சேர்த்து மொத்தம் 1,944 விக்கெட்டுகள் வீழ்த்தியிருக்கிறார். 1956 ஓல்ட் டிரேஃபோர்ட்டில் ஆஸ்திரேலிய அணிக்கு எதிரான போட்டியில் தான் இவர் 19 விக்கெட்டுகள் வீழ்த்தி உலக சாதனைப் படைத்தார். முதல் இன்னிங்ஸில் ஒன்பது இலக்குகளும், இரண்டாவது இன்னிங்ஸில் 10 இலக்குகளும் வீழ்த்தினார். ஆஸ்திரேலிய அணிக்கு எதிராக ஏழு போட்டிகளில் பங்கேற்றுள்ள ஜிம் லேக்கர் மொத்தம் வீழ்த்திய இலக்குகள் மட்டும் 63. அதாவது சராசரியாக 10 ஓட்டங்களுக்கு ஒரு இலக்கு என்ற விகிதத்தில் வீழ்த்தியிருக்கிறார் என்பது குறிப்பிடத்தக்கது. ஜிம் லேக்கர் 11 ஆண்டுகள் இங்கிலாந்து அணிக்காக விளையாடியிருந்தாலும் காயங்கள் அதிகம் ஏற்பட்டதால் மிகுதியான போட்டியில் இவர் பங்கேற்கவில்லை. துடுப்பாட்டத்தில் இருந்து ஓய்வு பெற்றுவிட்ட பின் வர்ணனையாளராக மாறினார்.
ஜிம் லேக்கர் 1986ல் லண்டன் நகரில் பட்னி என்ற இடத்தில் இயற்கை எய்தினார். ஜிம் லேக்கரின் சாதனையை தான் இந்திய சூழல் பந்து வீச்சாளர் அனில் கும்ப்ளே சமன் செய்தார் என்பது குறிப்பிடத்தக்கது.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1922 பிறப்புகள் பகுப்பு:1986 இறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
மாரிசா மேயர்
மாரிசா அன் மேயர்  (Marissa Ann Mayer,பிறப்பு: மே 30, 1975) யாகூ!வின் தலைவராகவும் முதன்மை செயல் அதிகாரியாகவும் பணியாற்றும் அமெரிக்க வணிக செயல்பணியாளர் ஆவார். முன்னதாக,கூகுள் நிறுவனத்தில் நெடுங்கால செயல்பணியாளராகவும் முகனையான தொடர்பாளராகவும் பணியாற்றி உள்ளார். உலகளவில் முதல் 500 நிறுவனங்களின் பட்டியலில் உள்ள நிறுவனமொன்றில் மிகக் குறைந்த அகவையில் முதன்மைச் செயல் அதிகாரியாகப் பணியாற்றுபவர் என்ற பெருமை உடையவர்.
இளமையும் கல்வியும்
மேயர் அமெரிக்காவின் விஸ்கொன்சின் மாநிலத்திலுள்ள வோசோ என்ற நகரில் பின்லாந்திய வம்சாவளியினராகிய ஓவிய ஆசிரியர் மார்கரெட் மேயருக்கும் பொறியாளர் மைக்கேல் மேயருக்கும் மகளாகப் பிறந்தவர். வோசோ மேற்கு உயர்நிலைப் பள்ளியில் 1993இல் படிப்பை முடித்தார். விஸ்கொன்சினிலிருந்து பங்கேற்க தேர்ந்தெடுக்கப்பட்ட இருவரில் ஒருவராக மேற்கு வெர்ஜினியாவில் நடத்தப்பட்ட தேசிய இளைஞர் அறிவியல் முகாமில் பங்கேற்றார். தொடர்ந்து இசுட்டான்போர்டு பல்கலைக்கழகத்தில் குறியீட்டு அமைப்புகளில் இளங்கலை படமும் கணினி அறிவியலில் முதுகலைப் பட்டமும் பெற்றார். இவ்விரு கல்வித்திட்டங்களிலுமே மேயர் சிறப்புப் பாடமாக செயற்கை அறிவுத்திறன் எடுத்திருந்தார். 2009ஆம் ஆண்டில் தேடுதல் நெறிமுறைகளில் அவராற்றிய பணிக்காக இல்லினாய் தொழில்நுட்பக் கழகம் மேயருக்கு முனைவர் பட்டம் வழங்கிச் சிறப்பித்தது.
பகுப்புகள்
பகுப்பு:அமெரிக்க கணினி அறிவியலாளர்கள் பகுப்பு:பெண் நிருவாகிகள் பகுப்பு:1975 பிறப்புகள் பகுப்பு:வாழும் நபர்கள்
தைவானில் சுற்றுலா
thumb|யு ஷான் மலை, சியாய் thumb| ஜியுஃபென் பழைய சாலை, புது தாய்பெய் நகரம் thumb| தாரோகோ தேசிய பூங்கா, ஊலியன் thumb| ஹினோகி கிராமம், சியாய் thumb| சிக்கான் கோபுரம், தைனான் தைவானில் சுற்றுலா (Tourism in Taiwan) என்பது தைவானின் முக்கிய தொழில்களில் ஒன்றாகும். மேலும், தைவானின் பொருளாதாரத்திற்கு பங்களிப்பு செய்கிறது. 2015 ஆம் ஆண்டில், தைவான் சுமார் 10 மில்லியன் சர்வதேச பார்வையாளர்களைப் பெற்றது. சுற்றுலா விவகாரங்கள் தைவானின் போக்குவரத்து மற்றும் தகவல் தொடர்பு அமைச்சகத்தின் சுற்றுலா பணியகத்தால் நிர்வகிக்கப்படுகின்றன.
முக்கிய சுற்றுலாத் தலங்கள்
தைவானில் ஏராளமான சுற்றுலா இடங்கள் உள்ளன. முக்கிய தேசிய சின்னங்கள் அல்லது சுற்றுலாத் தலங்கள் பின்வருமாறு:
thumb| தைவானில் சீனச் சுற்றுலா பயணிகள் 2016 ஆம் ஆண்டில் தைவானில் மொத்த சுற்றுலாப் பயணிகளின் வருகை 10.7 மில்லியன் மக்களாக இருந்தது.
சுற்றுலா வகைகள்
தைவானில் சுற்றுலா என்பது வணிகம், மகிழ்ச்சி, வருகை தரும் உறவினர்கள், மாநாடுகள், ஆய்வு, கண்காட்சிகள், மருத்துவ சிகிச்சை மற்றும் பிறவற்றிற்கு மட்டுமே அமைந்துள்ளது.
தைவானில் தேர்தல் நேரத்தில், குறிப்பாக சீனாவிலிருந்து வரும் சுற்றுலாப் பயணிகள் குறிப்பிடத்தக்க அளவில் சுற்றுலா எண்ணிக்கையில் அதிகரித்துள்ளனர். இருப்பினும், அதிபர் சாய் இங்-வென் 2016 இல் பதவியேற்றதிலிருந்து சீனாவிலிருந்து வரும் சுற்றுலாப் பயணிகள் கணிசமாகக் குறைந்துவிட்டனர். சாய் சீன பொதுவுடைமைக் கட்சியின் அரசாங்கம் எதிர்க்கும் ஜனநாயக முற்போக்குக் கட்சியின் உறுப்பினராவார். எனவே, தைவானுக்கு வழங்கப்படும் பயண விசாக்களின் எண்ணிக்கையை சீன அரசு குறைத்துள்ளது.
சுற்றுலா வருவாய்
சுற்றுலா தொடர்பான தொழில்களில் இருந்து தைவானின் 2013 ஆண்டு வருமானம் என்.டி $ 366.8 பில்லியனில் (அமெரிக்க $ 12.3 பில்லியன்) முதலிடத்தில் உள்ளது. இது முந்தைய ஆண்டை விட 4.7% அதிகரித்துள்ளது. 2013 ஆம் ஆண்டில் ஒவ்வொரு சுற்றுலாப் பயணிகளின் சராசரி தினசரி செலவு 224.07 அமெரிக்க டாலராக இருந்தது. இது முந்தைய ஆண்டை விட 4.37% குறைந்துள்ளது.
2015 ஆம் ஆண்டில், சுற்றுலாவின் மொத்த வருவாய் 14.39 பில்லியன் அமெரிக்க டாலராக இருந்தது, ஒவ்வொரு பார்வையாளரும் சராசரியாக 208 அமெரிக்க டாலர் செலவழித்தார்.
தங்கும் காலம்
2015 ஆம் ஆண்டில், தைவானுக்கு வருகை தரும் ஒவ்வொரு சுற்றுலாப் பயணிகளின் சராசரி தங்கும் காலம் 6.63 இரவுகளாக் இருந்தது.
யுனெஸ்கோ நிலை
யுனெஸ்கோவிற்கு அந்நாட்டின் நுழைவாயிலை சீனா நிராகரித்ததன் காரணமாக, யுனெஸ்கோ வலையமைப்பு கலாச்சார பாரம்பரிய பட்டியல்கள், உலக பாரம்பரியக் களங்களின் பட்டியல், உயிர்க்கோள இருப்புக்களின் உலக வலையமைப்பு, நகர்புற வளர்ச்சி வலையமைப்பு, உலகளாவிய புவியல் தளங்கள் வலையமைப்பு போன்ற எந்தவொரு யுனெஸ்கோ வலையமைப்புகளிலும் சாத்தியமான இடங்களை தைவான் இன்னும் பரிந்துரைக்கவில்லை. எவ்வாறாயினும், யுனெஸ்கோ வலையமைப்புகள் அடைந்த பாதுகாப்புக் கருத்துகளைப் பயன்படுத்துவதற்காக, கலாச்சார அமைச்சகத்தின் கீழ் உள்ள கலாச்சார பாரம்பரிய பணியகம் 2002 இல் தைவானில் உள்ள உலக பாரம்பரிய தளங்களின் பட்டியலை தற்போது 18 உள்ளீடுகளுடன் தொகுக்கத் தொடங்கியது.
தைவானில் தரை போக்குவரத்து
சுற்றுலாப் பயணிகள் பல்வேறு வகையான போக்குவரத்து முறைகளைப் பயன்படுத்தி தீவைச் சுற்றிச் செல்ல முடியும். மிகவும் பிரபலமான வழிகள் தைவான் அதிவேக தொடர் வண்டி, தைவான் இருப்புப்பாதை நிறுவனத்தின் வழக்கமான தொடர்வண்டிகள் மற்றும் பல போக்குவரத்து மையங்களின் விளைவாக பெருநகர நகரங்களின் விரைவுப் போக்குவரத்து அமைப்புகளான தாய்பெய் விரைவுப் போக்குவரத்து, தாவோயுவான் விரைவுப் போக்குவரத்து ஆகியவை பயணிகள் எளிதில் இடமாற்றம் செய்ய அனுமதிக்கின்றன. வெவ்வேறு அமைப்புகள். "தைவான் சுற்றுலா விண்கலம்", வாடகை வாகனங்கள் எனப்படும் சுற்றுலா பேருந்துகளும் பிரபலமாக உள்ளன. பெய்
வெளி இணைப்புகள்
பகுப்பு:தைவான் பகுப்பு:சுற்றுலாத் தலங்கள் பகுப்பு:சுற்றுலா
கெமர்
கெமர் (Khmer) என்ற பெயரில் உள்ள கட்டுரைகள்:
பகுப்பு:கம்போடியா
சிலப்பதிகார நடனங்கள்
சிலப்பதிகாரத்தில் மொத்தம் 11 வகை நடனங்கள் பற்றி குறிப்பிடப்படுகிறது. அவற்றில் ஆறு வகைகள் நின்று கொண்டு ஆடுவனவாகவும் ஐந்து வகைகள் வீழ்ந்து ஆடுவதாகவும் உள்ளன.
மூல நூல்
பகுப்பு:சிலப்பதிகாரம்
கானிங் (நகரம்)
கானிங் நகரம் (Canning) இந்தியாவின் மேற்கு வங்காளம் மாநிலத்தில் தெற்கு 24 பர்கனா மாவட்டத்தில் மால்டா ஆற்றின் மேற்கு கரையில் அமைந்துள்ளது. இந்நகரம் கானிங்  உட்கோட்டத்தின் தலைமையகம் ஆகும். பிரித்தானிய இந்தியாவின் தலைமை ஆளுநராக 1856 -ஆம் ஆண்டு முதல் 1862ஆம் ஆண்டு வரை இருந்த கானிங் பிரபு நினைவாக இந்நகரத்திற்கு கானிங் நகரம் எனப்பெயரிடப்பட்டது.
வெளி இணைப்புகள்
பகுப்பு:தெற்கு 24 பர்கனா மாவட்டம் பகுப்பு:மேற்கு வங்காளத்தின் நகரங்கள்
அல்டெரா
அல்டெரா (Altera) என்பது மறுவுள்ளமைக்கக் கூடிய எண்முறைச் சுற்றுகளான நிரல்தகு ஏரணக் கருவிகளைத் (நிஏக) தயாரிக்கும் ஒரு சிலிக்கான் பள்ளத்தாக்கு உற்பத்தி நிறுவனம் ஆகும்.
மேற்கோள்கள்
பகுப்பு:மின்னணுவியல் நிறுவனங்கள்
திருமணப் படலம்
சான்றாவணம்
பகுப்பு:திருவிளையாடல்கள்
அங்கேரி தேசிய காற்பந்து அணி
அங்கேரி தேசிய காற்பந்து அணி (Hungary national football team), பன்னாட்டுக் காற்பந்தாட்டப் போட்டிகளில் அங்கேரி நாட்டின் சார்பில் பங்கேற்கும் காற்பந்து அணியாகும். இதனை, அங்கேரிய காற்பந்துக் கூட்டமைப்பு மேலாண்மை செய்கிறது.
மூன்று முறை ஒலிம்பிக் விளையாட்டுப் போட்டிகளில் தங்கப் பதக்கத்தை வென்ற அணியான அங்கேரி, 1938 மற்றும் 1954 உலகக்கோப்பை கால்பந்துப் போட்டிகளில் இறுதிப் போட்டியை எட்டியிருக்கிறது. மேலும், 1964 யூரோ போட்டியில் மூன்றாம் இடத்தைப் பிடித்திருக்கிறது. பன்னாட்டுக் காற்பந்தாட்டப் போட்டிகளில் மிக நீண்ட தோல்வி-பெறாத ஓட்டத்தைக் கண்ட அணியாக அங்கேரி இருக்கிறது; 4 ஆண்டுகள் நீடித்த இந்த ஓட்டத்தில், அவ்வணி 31 போட்டிகளில் தோல்விபெறாமலிருந்தது. இந்த ஓட்டத்தில், நூற்றாண்டின் சிறந்த கால்பந்துப் போட்டியாகக் கருதப்படும் இங்கிலாந்து (எ) அங்கேரி (1953) போட்டியும் இடம்பெற்றிருப்பது சிறப்பு.
கால்பந்து வரலாற்றில் சிறந்த வீரர்களில் ஒருவராகக் கருதப்படும் ஃபெரெங்க் புஸ்கஸ் அங்கேரி அணி வீரர் ஆவார்; இவரே, 20-ஆம் நூற்றாண்டின் அதிக கோல்கள் அடித்தவர் என்ற பெருமைக்கு உரியவர். அவரது பெயரில் ஃபிஃபா விருது வழங்கப்படுகிறது; அவ்வாண்டின் மிகச்சிறந்த கோல் அடித்தவருக்கு அவ்விருது அளிக்கப்படும். உலகக் காற்பந்தாட்ட அணிகளிலேயே மிக அதிக எலோ தரவரிசைப் புள்ளிகள் பெற்ற அணி அங்கேரி தேசிய காற்பந்து அணியாகும்; 1954-ஆம் ஆண்டில் அவ்வணி 2166 புள்ளிகள் பெற்றிருந்ததே இதுவரையான உச்சகட்ட சாதனையாகும்.
வெளியிணைப்புகள்
பகுப்பு:தேசியக் கால்பந்து அணிகள்
பண்புப்பெயர்
தமிழ் மொழி பெயர்களை ஆறு வகைகளாகப் பகுத்துக்கொண்டுள்ளது. இவற்றில் ஒன்றான பண்புப்பெயர் ஒரு பொருளின் பண்பை உணர்த்தும் பெயர் ஆகும்.
தொல்காப்பியப் பார்வை
பொருளின் தன்மை எத்தகையது என்று கூறும் பெயர்கள் பண்புப்பெயர்கள் ஆகும். பண்பானது நிறம், சுவை, அளவு, வடிவம், குணம் அல்லது பண்பு ஆகியவற்றின் அடிப்படையில் பிறக்கும்.
சான்று: